Landsretten stadfæster byrettens beslutning om berigtigelse af dom, da godtgørelseskravet i dommen er angivet i norske kroner
Ret: Vestre Landsret (2. instans)
Faggruppe: Civilsag — Almindelig civil sag
Sagsemner: Retspleje og civilproces;

Vestre Landsrets 5. afdeling holdt den 1. juli 2019 kl. 13.15 møde på tingstedet i
Viborg.

Som dommere fungerede landsdommerne Henrik Estrup, Eva Staal og Neia Volstrup  

Andersen (kst.).

V.L. B – 0265 – 19

Kærende A/S, tidligere Sagsøger A/S

mod

Minimum A/S

Fremlagte bilag:

− kæreskrift

− brev af 4. juni 2019 fra Retten i Aarhus

− udskrift af dom- og retsbogen (sag nr. BS 13-613/2017).

Den 16. maj 2019 har Retten i Aarhus besluttet, at en anmodning om at foretage en

berigti-gelse i dom afsagt den 6. maj 2019 ikke tages til følge.   

Beslutningen er kæret af Kærende A/S, tidligere Sagsøger A/S med påstand om, at

beslutningen ophæ-ves, og sagen hjemvises til Retten i Aarhus med henblik på

berigtigelse.   

Ved dommen blev det bestemt, at Minimum A/S til Kærende A/S, tidligere Sagsøger

A/S skal betale 1.445.621 NOK med nærmere angivne renter. Beløbet var sammensat

af posterne good-willgodtgørelse på 1.212.101 NOK og 4 andre poster, der også var

opgjort i NOK.

Kærende A/S, tidligere Sagsøger A/S har anmodet om at få beløbet vedrørende

goodwillgodtgørelse berigtiget til at angå DKK i stedet for NOK og har i den

forbindelse henvist til, at good-willgodtgørelsen ifølge dommen er opgjort på

baggrund af sagens bilag K, der er en opstil-ling i DKK.



- 2 -

Minimum A/S har modsat sig, at valutaangivelsen berigtiges, og har i den forbindelse

an-ført, at godtgørelsen er blevet fastsat skønsmæssigt, og at der således ikke er tale

om en regne- eller skrivefejl, der kan berigtiges efter retsplejelovens § 221, stk. 1.

Kærende A/S, tidligere Sagsøger A/S har heroverfor anført, at det ikke er en ændring

af rettens skøn, som går ud på at fastsætte goodwillgodtgørelsen til 2/3 af

maksimumbeløbet, der ønskes berigtiget, men alene angivelsen af valuta.

Landsretten afsagde

K e n d e l s e:

Alle beløb i sagen, herunder kravet om godtgørelse for goodwill, er under

skriftvekslingen i alt væsentligt angivet i NOK, og i beløbsangivelsen i dommens

konklusion indgår udover godtgørelse for goodwill en række andre poster, der også er

angivet i NOK.   

I hvert fald under disse omstændigheder tiltræder landsretten, at en berigtigelse af

valuta-angivelsen for goodwillgodtgørelsen fra NOK til DKK går ud over, hvad der

med hjemmel i retsplejelovens § 221, stk. 1, kan finde sted.

Landsretten stadfæster derfor byrettens beslutning.

T h i b e s t e m m e s:

Byrettens beslutning stadfæstes.

I sagsomkostninger for landsretten skal Kærende A/S, tidligere Sagsøger A/S inden

14 dage betale 1.000 kr. til Minimum A/S.

Sagen sluttet.

Henrik Estrup